Here is a page extracted from Wikipedia that may contain CSS, HTML, and a lot of unformatted text.

Title: سفاره
Content: السفاره هى بعثه دبلوماسيه بتبعتها دوله لدوله تانيه عشان تمثلها و للدفاع عن مصالحها و تسهيل أعمال و شؤون مواطنينها المقيمين فى الدوله دى و فى الغالب السفاره بتكون فى عاصمه الدوله المضيفه.

وجود سفاره لدوله فى دوله تانيه هو دليل على وجود اعتراف و علاقات دبلوماسيه بين الدولتين و كلمه سفاره احيانا بتدل على المبنى اللى بتتقدم فيه الخدمات دى و احيانا بتدل على مكان سكن السفير.

الوضع القانونى للسفاره 
بتعتبر سفاره البلد جزء من أراضيها و التراب الوطنى و محدش من الدوله المضيفه ليه حق الدهول ليها بدون ترخيص من البلد صاحب السفاره و السلطات الأمنيه من الدوله المضيف ماعندهاش حق تفتيش السفاره أو أى تدخل جواها و اى مخالفه للقانون دا تعتبر تعدى على سياده الدوله صاحبه السفاره.

و رغم ده  مش كل البعثات الدبلوماسيه بري حدود الدوله بتتمتع بنفس الامتيازات دى و بيفضل إن الدول المضيفه بتدى امتيازات بالخصوص (زى الحصانه من معظم القوانين المحليه) حسب اتفاقية ڤيينا للعلاقات الدبلوماسيه و الدبلوماسيين عندهم حصانة دبلوماسيه كامله.

مهام السفاره 
بتختلف بحسب الدول و الغالب بتكون:

 العلاقات الدبلوماسيه
 تأمين خدمات للمواطنين فى الخارج

مصادر 

دبلوماسيه